# ג'וזף בל

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).

פרופסור ג'וזף בל, (1837 - 1911) היה מרצה ומנתח סקוטי בבית הספר לרפואה באוניברסיטת אדינבורו במאה ה-19. נודע בעיקר כאדם עליו מבוססת דמותו של הבלש הספרותי שרלוק הולמס.

## [עריכה] קורות חייו

בל התחנך באקדמיית אדינבורו סיים את לימודי הרפואה בשנת 1859 באוניברסיטת אדינברו. את קריירת המנתח החל כמנתח ביתי.

בשנת 1887 מונה למנתח הראשון במחלקת הכירורגיה החדשה בבית החולים המלכותי לילדים. באותה שנה גם מונה לנשיא הקולג' המלכותי לרפואה באדינברו.

כמרצה לרפואה הוא שם דגש על חשיבות ההתבוננות באבחנה. לשם הדגמה היה נוהג לבחור באופן שרירותי אדם מהרחוב ועל ידי התבוננות קבע את מקצועו, פעולותיו האחרונות ואפיונים נוספים של אותו אדם. לעתים נדירות טעה. בזכות מיומנות זו נחשב בל לחלוץ בתחום הזיהוי הפלילי (בעיקר ברפואה המשפטית), זאת על אף שבתקופתו לא נעשה שימוש נרחב בזיהוי פלילי בחקירות מקרי פשע.

פרופסור בל שמש גם כרופאה האישי של המלכה ויקטוריה בעת ביקוריה בסקוטלנד. בחייו כתב בל מספר ספרי לימוד בנושאי הרפואה, שימש כעורך כתב עת רפואי בסקוטלנד והיה בעל מספר תארים בריטים מכובדים.

בשנת 2001 נפתח מכון לזיהוי פלילי על שמו של ד"ר בל בגלזגו בסקוטלנד.

## [עריכה] ארתור קונאן דויל

הסופר ארתור קונאן דויל היה תלמידו של בל כשלמד רפואה באוניברסיטת אדינברו. משנת 1887 שימש כמזכירו האישי של ד"ר בל במרפאה המלכותית של אדינברו. פרופסור בל היווה את ההשראה לתלמידו ומזכירו לדמותו של הבלש דק האבחנה שרלוק הולמס.

## [עריכה] איזכורים בתרבות הפופולרית

- ה- BBC הפיקה סדרת סרטי טלוויזיה בשם "חדרי מיסתורין" המציגה באופן בדיוני את התקופה בה דויל שימש כמזכירו האישי של בל ברמה כזו שדויל מוצג בה כד"ר ווטסון ודמותו של ד"ר בל קרובה מאוד לדמותו של שרלוק הולמס יותר מאשר הייתה כך במציאות. את ד"ר בל מגלם השחקן איאן ריצ'רדסון.

- בשנת 2005 יצא לאור ספר ילדים מאוייר בשם "ד"ר בל – שרלוק הולמס האמיתי" הספר נכתב על ידי היסטוריון מקנט, ד"ר רוברט יום, אשר כתב בעבר ספרים על כריסטופר קולומבוס ופרקין וורבק.

- פרק בסדרת הטלויזיה דוקטור הו - אחת הדמויות המכונה הדוקטור, נוסע בזמן מזדהה כתלמידו של ד"ר בל בפני המלכה ויקטוריה.

## [עריכה] קישורים חיצוניים

- אוסף מכתביו של ג'וזף בל בקולג' המלכותי למנתחים באידנברו כולל התכתבויות עם ארתור קונאן דויל
- המרכז ע"ש ג'וזף בל

מקור: http://he.wikipedia.org../../../%D7%92/27/%D7%95/%D7%92%27%D7%95%D7%96%D7%A3_%D7%91%D7%9C.html

קטגוריה: רופאים

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש

##### שפות אחרות

- English
- Deutsch
- Español
- Français
- Italiano